經數:一八二四

經名:中觀論疏卷第八本

頁數:一二一

上	欄

受身第二三界門分別. 前釋不失法三性門.

後卽辨界門. 故云分別有四種. 今亦爾. 上似

不似門釋業體性竟. 今釋二業得報之義. 三

界業不可□受. 隨感一果報. 故言一界. 爾時

報獨生下第三業果不俱門. 業是報因因果

必先後隔世. 故因滅於前果生於後. 名報獨

生. 不失法待報起卽滅. 亦是報獨生義. 如

是二種業第四輕重門. 一者卽上似不似二

業二者似不似二業中復有輕重二業. 三者

依後長行從業更生業亦名二業. 後當釋也.

現世受果報下第五三報業門. 三報不可□

受. 隨重者前受. 故且據一世. 同上一界之

義. 故言現世受果報. 或言受報已而業猶故

在下第六破異門. 此可具二義. 一者對上業

果不俱今明業果俱義. 因必養果. 如百年之

果未滅. 前三十年果雖受此業猶在. 要至百

年業方謝滅. 十八部中有因果俱卽分別部

也. 二依下長行釋者. 上明果起業滅. 則是

二世無義. 故業謝過去盡無所有. 今明二世

有義. 雖復果起而業謝過去. 冥伏性有不得

是無. 故下云. 以不念念滅也. 此猶是業果不

俱. 但據二世有無爲異. 若度果已滅第七二

滅門. 上來但偏釋業如負財物明凡夫有漏

業義. 今遍料簡凡聖漏無漏業果義. 度果已

滅得上果捨下果. 亦是得果捨向義. 死已而

滅者. 上明三果學人. 今辨凡夫與羅漢. 羅漢

無上果可度. 故業與報死已便滅. 凡夫亦無

果可度. 一形之業與一形之報死已而滅也.

於是中分別有漏及無漏者第八漏無漏門分

中	欄

別. 可有三句. 一得果捨果. 此之二滅但是

無漏. 二者凡夫業果滅但是有漏. 三者羅漢

捨故業及報身是有漏. 若捨智入涅槃是無

漏. 第三長行解. 前釋四種後釋無記. 與偈倒

者. 偈中正爲對薩婆多亦有券通三性故. 初

明券是無記. 而後廣分別. 故方釋四種. 長

行中欲取無記義釋成見諦不斷. 故□無記

在後也. 復次不失法於一界諸業下釋上業

如負財物章門. 但應解業. 更牒不失法來者.

正量部明一切衆生隨起一念業必有不失法

隨之起. 如世間出債隨財多少必須立券. 故

釋業而擧不失法也. 於現在身從業更生業

者釋上如是二種義也. 從作業生無作業. 亦

是從業更生業. 又從業自分因相生. 亦是

從業生業. 如前念善惡業生後念善惡業等.

三從意業更生身口業. 又從輕業生重業. 如

初習業輕習不已則重. 是業有二種者釋現

世受報也. 謂從業更生業不出輕重二種. 隨

重前受報. 然又有臨終猛利業受報而一生

業不受報. 又自有過去業熟則受報不同一

生業亦不用臨終業. 又自有一生業無輕重

從現行滑利業受報也. 或有言是業受報已

業猶在以不念念滅故者. 依薩婆多. 業謝過

去乃曾爲四相所切. 今不復更爲四相所遷.

故云不念念滅. 又釋. 復有業果俱. 業則功用

常無有念念滅. 但有大期滅耳. 答曰是義俱

不離斷常過下第二破. 問外有偈立. 龍樹何

故無偈故. 答有二義. 一者顯外人雖復重救

終不離斷常. 故論主不答之. 如此不答卽是

下	欄

答也. 二者此論破義有多門. 自有隨有一立

卽有一破. 上來破立是也. 自有待外諸部立

義都竟至後一時破之. 卽今文是也. 問若爾靑

目何故答耶. 答靑目顯龍樹不答所以. 非是

破彼義也. 龍樹所以不答者. 雖有別救無有

別通. 已漏前關故不須答也. 問云何不離斷

常. 答此法持業至果則墮於常. 持業不至果

墮於斷. 又不失法若念念滅. 與業同無則墮

於斷. 若不念念滅卽是無爲. 何能持業. 又

不失法無念念滅則墮於常. 有大期滅便入

於斷. 問曰若爾無業果報下第四門. 次破斷

滅之則. 前問次答. 問意云. 前二番心無所

持之業. 次又破能持業法. 若無能持所持則

無因. 無因則無果. 故論主是方廣斷無. 亦是

六師邪見. 答曰下第二七偈二章. 前二偈申

二諦中道明業離斷常. 第二五偈破外人定

性之業墮於當見. 初又二. 前偈明二諦不斷

常. 次偈明第一義諦無有生滅. 雖空亦不斷

者. 外人謂論主執空故墮斷滅. 是故今明業

雖畢竟空非是斷滅. 若外道邪見之空及方

廣所謂空二乘人所明空皆是斷滅. 涅槃經

云. 若以聲聞言無布施. 是則名爲破戒邪見.

智度論云. 聲聞之空名爲但空. 故是斷滅.

今明空是有空. 有宛然而空. 又空不住空名

爲不斷. 雖有不常者. 外謂若非是斷便應

是常. 故名雖有非常. 破其常見. 以有是空

有故有非是常. 若外道小乘及有所得大乘

所計之有此卽是常. 問此文得具論三中不.

答得也. 雖空則知空非定空. 旣非定空豈

經數:一八二四

經名:中觀論疏卷第八本

頁數:一二二

上	欄

復定有. 又空故不有. 有故不空. 卽眞諦中道.

俗亦爾. 有故不著空. 空故不住有. 卽俗中也.

合辨易知也. 又一勢作之. 九道業宛然而四

絶. 豈是斷耶. 雖四絶九道業宛然. 寧是常

耶. 影師論序云. 眞諦雖空而有. 俗諦雖有而

空. 雖空而有故不斷. 雖有而空故不常. 此

釋甚好也. 業果報不失者下半二意. 一者明

業具二諦故不斷常. 令果報不失. 無有別不

夫法持業令不失. 蓋是如來依二諦說法. 故

云此是佛所說. 二者若依下長行釋. 上半正

明業是二諦故不斷常. 此是申中道正釋. 卽

是對偏之中. 下半破邪義. 汝不知二諦中道.

言有不失法謂是佛所說耳. 長行前釋上半.

總標離於斷常. 何以故下別釋離於斷常. 別

中爲二. 初釋上半. 復次下釋不半. 業本性畢

晩空. 非是前有業滅之然後方空. 故不是斷.

若前有業滅無方空. 則是斷滅也. 此釋初句

也. 顚倒因緣下次明業雖畢竟空於顚倒者

宛然而有往來六道亦非是常. 此釋第二句

也. 問爲是於顚倒人是不常以不. 答於顚

倒是實有. 多是常見. 今不顚倒人識顚倒如

幻夢. 故是不常也. 復次下釋下半. 明外人

橫謂有不失法謬引佛經也. 諸業本不生下

第二偈明第一義不生滅. 然二諦俱得不生

滅. 但今明無生滅生滅故隨業往來六道名

爲世諦. 若生滅無生滅不復往來六道名第

一義諦也. 亦得云世諦本不生今不滅. 以世

諦本無性實生滅故也. 然此文雖是一行之

偈實是方等大懺悔法. 六時之間常欲懺悔

中	欄

滅罪業者此爲錯誤. 故今明. 諸業本自不生.

何所滅耶. 作此悟者罪自淸淨也. 今習無所

得人懺悔懺悔. 所以爾者. 有所得人見罪生

而懺悔. 如是懺悔是破實相罪. 今知業本不

生今亦不滅懺有所得懺悔罪也. 若業有性

下第二破外人義. 此從一業至七業乃至不失

法. 總破外人上三番義也. 問此論常先破外

邪後申正因緣義. 今何故先申正後破邪. 答

論有多體. 不應一途而取之也. 又前申正明

業不墮斷常. 欲顯外人計業墮於常見. 故此

申卽是破也. 五偈爲二. 初四偈就業門破業.

後一偈擧煩惱破業. 初又二. 前三偈破其未

受果業. 次一偈破其過去已受果業義. 卽是

破其二世有義也. 初三偈次第相生. 前偈明

無性故不生不滅. 則顯有性者是於生滅. 生

則爲常. 滅則爲斷. 故今第一偈云. 若業有

性者是則名爲常. 以未來本有業性豈非常

耶. 又現在執業有性亦墮於常. 此爲正意.

若執業有一女自體. 則一女不假緣. 則名之

爲常. 若一女之法假緣則無自體. 無自體則

無物. 無物則本無生. 云何有業. 此言切要.

一切法皆作此問之. 不作亦名業者. 未來本

有善惡兩業. 現在雖不造作亦名爲業. 又現

在有一女業自體則不假緣. 便是本有故爲

常. 常則不可作者. 未來本自有業則名爲常.

常則不可作. 此第一偈顯性有義有於常過.

第二偈傳顯前下半不作業有過. 上半總明

不作有罪. 下半別明罪過. 第三偈上半破世

俗法過. 下半罪福無差別過. 餘二偈易知.

下	欄

問曰下第五番次破業果報. 前問次答. 問意

有二. 一領因無. 仍上最後以煩惱破業生也.

二立果有也. 答曰下第二破. 汝以果有故證

因有者. 今以因空驗果是空. 長行先釋上半.

今諸煩惱下釋下半也. 問煩惱與業望果云

何異耶. 答俱舍論云. 煩惱直令果有. 業能

令六道果差別. 與此文長行相應也. 問曰下

第六番破起業人義. 前來五段□是破法. 今

次破人. 法爲人本. 又內學多計有法. 故前

破法後破於人. 前立次破. 立爲三. 一者長

行發起. 二偈本正立. 三解釋. 長行有二. 初領

前因果無. 而經說下立有人法. 偈本正立人

之因. 毘婆沙云. 無明覆其眼愛結縛其身. 則

是從癡有愛. 癡愛因緣是故起業. 業因緣受

六道身. 下半立作受二者不一不異. 實法義

人滅於前牛生於後是故不一. 假名相續轉

人作牛所以不異. 亦得約人牛兩形是故不

一. 福明無別所以不異. 答中二偈爲兩. 初

偈明因人法無. 次偈果人法無. 前偈上半明

所起法無. 下半辨能起人無. 第二偈上半明

因人法無故果法無. 下半明果法無故果人

無. 涅槃經云聞無作無受五逆罪滅. 今此兩

偈明無人作法作無所受果能受人. 五逆卽

滅. 亦是生法二忍. 人法兩無我. 此是本性無.

非折故無. 長行爲三. 初釋偈本. 卽是破義.

業有三種下別釋立義. 身口意爲三. 亦是罪

福無動等三. 此別釋業義也. 五陰中假名人.

此釋起業人也. 是業下釋果報也. 受果人

卽是起業人. 故不別釋之. 若起業者下第三

經數:一八二四

經名:中觀論疏卷第八末

頁數:一二三

上	欄

還結成破意. 問曰下第七番破眼現見事. 前

問次答. 外人譬理雖屈而惑心不除. 故擧

現所見事以問論主. 問有二. 一領上所破之

事. 而今現見下正擧現事以問論主. 若人法

都空眼不應見. 如其眼見則人法不無. 又聞

前無今以現所見有請論主會通. 故有云何

之言. 殺上一舌已窮今擧兩眼來救. 答下三

偈爲二. 初兩偈別明法喩. 次一偈總明法喩.

前又二. 初偈擧喩. 次偈合諭. 所以擧重化

曉之者. 汝言現見必有若不有應不見者. 此

事不然. 眼亦見化可言有耶. 眼雖見化旣其

不有. 眼見六道事亦同然. 又上來六番明業

畢竟空無所有義. 今擧十喩明不有有義. 前

明有無所有破著有之心. 今明無所有有除

斷無之見. 卽是就業義明中道. 又上來破

定性有. 此一番始得申經. 明世諦因緣如幻

化有. 此有無所有方是眞諦. 又上來就法說

門破業. 今此一番就喩說破業. 具如三相品

末委曲釋之. 上來破外人斷常業竟. 乃明如

此等畢竟空破病始竟也. 今始申經二諦. 肇

公用此文作不眞空論. 譬如幻化人非無幻

幻人. 幻化人非眞人也. 非無幻化人卽俗諦.

幻化人非眞人謂眞諦也. 又非無幻化人顯

非無義. 非眞人顯非有義. 都是明俗諦幻六

道宛然而常四絶. 四絶宛然而六道不失也.

問何故擧世尊重化. 答佛化與餘人化凡有

三異. 一佛能重化. 餘不能. 二佛滅後能留

化. 餘人不能. 三餘人化主語化人便默. 化人

若語化主便默. 佛則能俱語俱默. 第三偈上

中	欄

半廣法下半廣喩. 長行初釋前偈. 如是生

死身下釋第二偈合譬. 諸煩惱者釋第三偈.

前釋上半. 釋上半中四法. 一釋煩惱. 二釋

業. 三釋作者. 四釋果報. 分別有九十八使者.

毘婆沙云. 佛但說於七使. 迦○延聰明利根

分別七使爲九十八. 與此文相應. 又成論破

九十八云. 煩惱隨地不隨界. 何止九十八.

則知九十八非佛說. 三毒九十八但是根本

正使. 九結者七使幷□嫉. 根支合說也. 十

纏六垢但說支條也. 無量諸煩惱者. 略說

百八. 廣有八萬四千. 業名爲身口意業下釋

偈中業也. 初明三業. 今世後世下就三性明

業也. 苦報下就三受門明業. 現報下就三報

門明業. 如是等無量. 上來但是四種三門明

業. 復有四業十業無量諸門也. 作者釋偈中

作者. 異報下釋偈中果報字. 如是等下釋第

三偈下半也

中觀論疏卷第八(本)

中觀論疏卷第八(末)

釋吉藏撰

法品第十八

此品所以來者凡有三義. 一明通方觀行. 前

觀業空今觀法空. 二者破病故來. 從初品至

於觀業謂破法中之別. 則是別觀. 今總若人

若法皆稱爲法. 名爲總觀. 故論有總別破

於四緣. 經明廣略二相說法. 問爲破顚倒法

下	欄

名爲觀法. 爲觀諸法實相名爲法也. 答俱有

二義. 一者心顚倒之法不可得故云觀法. 二

者觀若人若法萬化不同皆是實相之法. 使

心理之徒因而悟入. 故文云. 若諸法畢竟空

是實相者云何入耶. 此正意也. 問此1論破

一切虛妄偏邪顯正道實相. 何故不命初卽

辨. 不爾最後方明而中間說耶. 答略有二義.

一約破申次第. 邪敎覆正經其義不明照. 要

須破玄宗乃顯. 故至此章方得說也. 又

此論二十五品大開三意. 初十七品破洗人

法明諸法實相. 今此一品次明得益. 從破時

品已後更復破執重明實相. 問何故作此分

耶. 答依智度論解習應品. 初說菩薩習應波

若. 次中間明得益. 謂重罪消滅諸天守護.

辨得益竟明習應. 如來說經旣有此三. 菩薩

造論義亦如是. 自上已來破邪顯正. 而聞者

不知破顯得何等利. 是故此品明其得益. 得

益雖竟疑執未盡. 更復破邪重明實相. 又旣

聞得益便樂欲聞. 前雖得益後更進深悟. 又

雖後得益而得無所得. 故更復破邪顯實相

也. 三者自上已來明實相體. 此之一品明實

相用. 問云何爲實相體. 何者爲實相用. 答

九十六術皆云. 天下唯我一人. 天下唯我一

道. 各謂已法實餘□虛妄. 阿毘曇人以四眞

諦理名之爲實. 成論云. 唯一滅諦空平等理

稱之爲實. 南土大乘以破諦之理稱爲眞實.

北方實相波若名之爲實. 乃至攝大乘學者

二無我理三無性理阿摩羅識稱眞實餘爲虛

妄. 今總而究之. 若有一理名爲常見卽是

經數:一八二四

經名:中觀論疏卷第八末

頁數:一二四

上	欄

虛妄. 不名爲實. 若無一理又是邪見亦爲虛

妄. 非是眞實. 亦有亦無則具足斷常. 非有非

無是感癡論. 若具足四句則備起衆見. 都無

四句便爲大斷. 今明若能離此等計心無所

依. 不知何以目之. 强稱爲實相. 此之實相

是迷悟之本. 悟之則有三乘賢聖. 故涅槃云.

見中道者凡有三種. 下智觀故得聲聞菩提.

中智觀故得緣覺菩提. 上智觀故得無上菩

提. 迷此實相便有六道生死紛然. 故淨名經

云. 從無住本立一切法. 然實相體含衆德. 無

有出法性外. 用窮善巧. 備一切門. 今略擧

其二. 一者約人明體用. 二者約法明體用.

人明體用者. 下偈云. 諸法實相中非我非無

我. 此就人明實相體. 諸佛或說我或說於無

我. 我無我體用旣爾. 常無常眞俗三乘一乘

五部十八部涅槃經三十餘諍論乃至五百部

八萬四千法門皆是實相用. 以四門通之無

相違背. 一者隨世界故說. 二對治故說. 三

各各爲人說. 四依第一義門說. 故學此論者

遍悟一切佛敎. 二就法明體用者. 下偈一切

實不實亦實亦不實非實非非實. 此之四門

皆是實相方便. 遊心四門便入實相. 故以

四門爲用不四爲體. 後當具足. 近從業品生.

前品擧重化明人法因果皆畢竟空卽是諸法

實相. 外人云. 若爾者云何得入. 今答此問.

明入實相之先須洗汝能入所入見乃可得

入. 故有此品來也. 問法是何義. 答以理言

之. 只是一正法. 如云正法性遠離等. 又云.

一切無□人一道出生死等. 若隨義用有三

中	欄

種法. 一者軌則名法. 卽是佛理敎法. 二者

自體名法. 亦得通理敎. 謂色心等. 三者意

識所緣名之爲法. 此約境爲言. 眼所緣爲色.

乃至身所緣名觸. 今是意之所緣故名爲法.

意識所緣通得上來十七界法故名法界也.

大論十八明識所緣法智所緣法. 諸外道亦

有此三法. 但外道更別有神所緣法. 數論同

明此之三法. 但無別神所緣法耳. 十地經

云. 爾時過意界住在智業中. 故知顚倒所緣

皆是幻化不可得也. 問淨名經云. 但除其病

而不除其法. 今品何故稱破法耶. 答不除其

法凡有二種. 一者以病故見法. 猶如眼病故

見空華. 無法可除故云不除其法. 今云破法

者破其病法耳. 二者涅槃經云. 但斷取著不

斷我見. 我見者卽佛性也. 今亦爾. 但破外

人取著之心. 亦不破諸法實相. 故但云觀法

也. 品爲三. 一長行發起. 二偈本正明觀法.

三長行解釋. 初有二問答. 前問意云. 從因

緣品至觀業品明一切法皆畢竟空. 是名諸

法實相者. 此牒論主上來所說也. 詳此牒意

則□諸法實相以之爲法. 今觀此法故云觀

法品. 云何入者. 入是悟也證也. 是故問入.

然虛妄不可得入實相. 實相復不得入實相.

又心虛妄不可得. 將何物入實相耶. 若以實

相入實相者. 則應建立實際. 於實際而實不

爾. 二門之中云何得入. 答曰滅我我所名爲

入者. 外意云. 有實相是所入. 行人爲能入.

如今學大小乘人皆言. 有人能證得菩提. 菩

提是所證. 論主云. 若能除能入之人所入之

下	欄

法畢竟無能入所入乃名爲入. 華嚴云. 如來

深境界其量齊虛空. 一切衆生入眞實無所

備. 大集云. 無入之入乃名法入. 亦如開波

若宗身子問. 云何菩薩行於波若. 佛以五眼

不見. 而□責之. 若能不見能行菩薩體. 不

見菩薩字. 不見波若. 不見行. 不見不行乃

名菩薩行於波若. 今爾. 智度論第一卷摩□

提偈云. 非見聞覺知. 非持戒所得. 亦非不見

聞. 非不持戒得. 彼難云. 若爾者行啞法得

道. 佛答云. 若不見諸法. 汝爾時自啞. □是

今文意也. 問上來以破我. 何故更破. 答我病

難除. 又是衆惑之本. 是故重破. 又上來多

破實有我義. 今此中正明入實相觀除微細

假名之我. 若言有大乘之人名爲菩薩. 欲

行實相觀. 卽是我我所見. 故異上也. 次問

答如文. 偈本關內舊分之爲三. 初五偈明聲

聞稟敎得益. 次六偈明菩薩稟敎得益. 後一

偈明緣覺得益. 所以偏明聲聞次菩薩者. 此

二同稟佛敎故一類明之. 緣覺旣出無佛世

不稟佛敎故在後別說也. 猶如聲聞藏菩薩

藏. 不名緣覺藏. 以緣覺不稟敎故也. 前之

二章卽是明二藏. 亦是大小乘亦是半滿. 故

申一切敎盡. 稟此二敎得益. 明一切益周. 不

明人天敎者. 若明出世則具得世間. 問旣是

大乘論. 但應明菩薩得益. 云何明二乘敎

及益耶. 答示此論無迷不破無敎不申無益

不備. 始是大乘. 以大包小故也. 所以先小

後大者. 示敎益次第. 復欲以示小是方便大

爲眞實. 前開方便門後示眞實相也. 近代

經數:一八二四

經名:中觀論疏卷第八末

頁數:一二五

上	欄

人云. 此是北土瑤師分之. 蓋不遠尋古疏故

有此謬耳. 又依長行末. 靑目自作此文. 講者

宜用也. 一師相承開之爲五. 初一行半明所

離. 次一行半明得無我慧. 第三二行明兩種

涅槃. 第四五行廣序佛敎. 第五二行明三乘

得益. 今明作此分之於文則亂. 宜用前意也.

就五偈明聲聞觀以爲二別. 初一偈半序聲

聞敎. 第二三偈半明稟敎得益. 就初又二.

前一偈明人無我敎. 次半偈明法無我敎. 亦

是生法二空也. 初偈又二. 上半破卽陰我.

下半破離陰我. 上半云. 我旣卽陰. 陰有生滅

我亦應然. 若爾但見五陰不見有我. 又我是

五陰. 陰五我亦五則失一我. 一無則多亦

無. 亦應例之. 我旣旣陰. 我一陰亦一則失五

陰. 多無故一亦無. 但今正破我不破於陰.

故但以我從陰不將陰等我也. 下半云. 旣離

陰有我體. 亦應離陰有我相. 若還以陰相爲

我相. 亦應還以陰體爲我體. 計我是示相煩

惱. 又云. 我有赤白等四色. 又云我如淨珠

燈二. 皆以陰相爲相. 是故今責. 別不見我

相令異陰相. 不應還以陰相爲我相也. 問計

我者何故陰相爲我相. 答陰攝有爲. 計我者

聞以有爲相證我. 無爲無有相貌. 不得擧以

證我也. 若無有我者第二明法無我. 亦是法

空. 前借陰以除我. 此借我以除陰. 問智度論

明大小乘具二無我智. 十八卷云. 論主引小

乘經云. 何等是老病. 謂法空. 誰爲老病死.

謂人空. 而楞伽攝論等明小乘但得人空. 云

何通會. 答小乘有二. 一鈍二利. 利者具得

中	欄

二空. 鈍者但得人空. 卽毘曇成實是也. 二

小乘多明人空少說法空. 大乘多說法空少

明人空. 以少從多爲論. 故楞伽但明人空.

三者小乘得人空盡. 以皆知畢竟無我故說

得人空. 得法空不盡. 不知法本性空. 不知三

界內外法空. 故是以不說聲聞法空也. 滅我

我所故下第二明稟敎得益又二. 前明得二

無我智益. 次得兩涅槃益. 前是因益次是果

益. 前智益後是斷益. 前是得道後是證滅. 又

前是有爲功德後無爲功德. 亦是爲無爲二

解脫也. 聲聞宗要不出斯二也. 初又二. 第一

正明得無我智. 次歎法美人. 初如文. 得無

我智者下第二章歎法美人. 上半歎法下半

美人也. 內外我我所下第二明得二涅槃果.

以修二無我智因故得兩涅槃果. 蓋是聲聞

義之大宗. 就文爲二. 初偈明無餘. 次偈明有

餘. 約修行次第. 前得有餘次得無餘. 今前明

無餘後明有餘者凡有二義. 一者今是說門.

前說共深令慕仰心之.  二者文勢鉤鎖旣明

滅我我所故 卽得無餘. 上半牒前. 內外我我

所者. 我爲其內. 所爲其外. 又卽陰我爲內

離陰我爲外. 所亦二種. 五陰爲內所. 甁衣

爲外所也. 諸受則爲滅者. 我我所見見煩惱.

受是取著愛使. 亦初是見諦. 次是思惟. 諸

見滅故諸受卽滅. 愛見滅故報隨身便滅. 前是

見滅故愛滅. 受滅則身滅. 此是因滅故果滅.

業煩惱滅故第二明有餘涅槃. 上半正明結

業滅. 下半釋滅所以. 由業煩惱虛妄非實悟

畢竟空則戱論斯滅. 問餘無餘有幾種耶. 答

下	欄

略有三種. 一小乘餘無餘. 二大乘餘無餘.

三大小合說餘無餘. 小乘餘無餘. 一云.

子縛盡名有餘. 以其猶有餘累故名有餘. 肇

師云. 餘跡未泯餘緣未盡故名有餘. 若除報

身無復餘累名無餘. 次云. 斷子縛盡得無爲

未足故. 無爲猶有餘名曰有餘. 若滅報身無

爲便足故名無餘. 大乘餘無餘者. 滅五住煩

惱名爲有餘. 二死報亡稱爲無餘. 但小乘得

二涅槃有前後. 大乘一時而得. 五住惑盡二

死便傾. 又小乘前得有餘後得無餘. 大乘前

得無餘則是法身. 後起應化二身名爲有餘.

又大乘就三身辨三涅槃. 法身爲無餘涅槃.

應化兩身名有餘涅槃. 合就三身是無住處

涅槃. 以法身故不住生死. 應化兩身不住涅

槃. 以其俱滅二著名無住處涅槃. 此□出七

卷金光明經三身品. 攝大乘明四涅槃. 三如

上. 次明本性淸淨名爲涅槃也. 大小合論餘

無餘者. 小乘餘無餘□是有餘. 大乘餘無餘

□稱無餘. 勝□經意也. 諸佛或說我下第二

明菩薩觀. 問何故前明聲聞觀後辨菩薩觀

耶. 答欲明從淺至深故初小後大. 又欲□小

入大故前小後大也. 問大小觀云何有異. 答

聲聞觀淺. 以我爲方便無我爲眞實. 此中明

我與無我皆是方便. 非我無我方是眞實. 則

菩薩觀深. 旣以我無我爲方便. 聲聞望菩薩

則聲聞爲方便. 菩薩觀爲眞實. 卽是法華唯

此一事實餘二則非眞其文相會也. 卽時大乘

人若以二我爲方便無我是眞實者. 猶是聲

聞觀耳. 又本得大故小成. 旣不得大亦不成

經數:一八二四

經名:中觀論疏卷第八末

頁數:一二六

上	欄

小. 故有所得人執二無我乃成虛妄見耳. 又

菩薩以我無我皆是方便非我無我乃是實.

有所得人執無我皆是得方便耳. 旣不得實

亦不得權. 總而言之. 有所得人執二無我.

大小不收權實不取也. 我無我旣方便. 三

性三無性方便. 非三性非三無性方是眞實.

一切皆例. 問何以知前是聲聞觀後是菩薩

觀. 答卽簡淺深之言證之. 故知爾也. 又聲

聞之人修無我觀因欲心二涅槃果. 但是自

度之義. 上來正明此法. 故知是聲聞觀. 今

此章廣辨菩薩無方化物具一切敎門. 故知

是菩薩觀. 又下長行靑目釋菩薩觀引大品

故. 菩薩有我亦非行無我亦非行. 蓋是長行

自作此引. 非講者穿鑿. 就文爲二. 第一三偈

明菩薩所觀之法. 第二三偈明菩薩得益人

相. 上聲聞法中亦作此二章也. 一人無我敎

次法無我敎. 卽是雙敎. 後明智斷兩益. 今

大乘中亦前明兩敎後辨雙益也. 三偈爲二.

初偈標方便實相二種章門. 第二兩偈釋二

章門. 初上半標方便章門. 下半標實相章門.

問何故前明我無我方便耶. 答正對聲聞以

我爲方便無我爲眞實. 如毘曇十六諦空無

我理. 又如成實者云. 世諦有我第一義諦無

我. 是故今明聲聞若我無我望菩薩皆是方

便. 所以命初辨我無我方便也. 然我無我旣

是方便. 常無常等例然. 故昔說無常旣是方

便. 今說常樂亦是方便. 如是三乘一乘萬義

皆類. 下半明眞實章門. 卽是非我無我亦非

常無常非三非一等萬義皆類. 上半是世諦

中	欄

下半是第一義諦. 上半爲三悉檀. 下半是

第一義悉檀. 亦得上半是眞俗二諦. 智度論

云. 人等世界故有. 第一義故無. 故知以我

爲世諦無我爲眞諦. 下半非我無我則是中

道一實諦也. 又上半名爲半字法門. 下半

究竟乃爲滿字. 若論具足滿者. 上下二半皆

是半字. 非我無我我無我具足方圓滿稱爲

滿字. 又上半卽是敎門. 下半稱之爲理. 偈意

多含不可一途取盡也. 諸法實相者下第二

兩偈釋章門. 初偈逐近釋實相章門. 第二

偈釋方便章門. 又前明從方便入實相. 故前

明方便後辨實相. 今從實相起方便. 故前實

相後方便. 諸法實相者牒前偈下半實相章

門也. 心行言語斷下釋實相義也. 初就法說

門釋實相. □超四句故四句心亡. 橫絶百非

故百非心斷. 在心旣爾. 言語亦然. 四句之

言不能言. 百非之說不能說也. 又非但實相

不可言. 卽言亦是實相故雖言無言. 故天女

詰身子云. 汝但知實相無言未悟言卽實相.

故言滿十方常是四絶. 問云何爾耶. 答若

有言體卽是本有. 名之爲常. 常不可言. 今

因緣言言無自體. 故無言. 以雖言卽本來不

言故. 業品云. 諸業本不生. 以無定性故. 亦應

言諸言本無言. 公無定性故也. 在言旣爾. 心

行亦然. 一者實相絶四句四句心不能緣. 二

者卽緣是實相. 雖遍緣萬法亦常是四絶也.

無生亦無滅者. 下半就譬喩門說. 四生不能

生故稱無生. 力負不能滅故稱無滅. 又上言

斷心滅者. 明四句言本不生今亦無滅. 非是

下	欄

有四句言生然後滅之. 言旣爾. 心亦然. 寂滅

如涅槃者. 惑者皆謂生死有生滅涅槃無生

滅. 故借涅槃喩其生死. 汝所謂生死如汝涅

槃. 故云寂滅如涅槃. 今明實相不同南方眞

諦之理北土實相波若. 亦異舊地論梨耶晩

攝論大乘阿摩羅識. 如此等□同犢子計我

有理存焉. 今只論色是實相. 如假名色不可

有不可無. 四句心色不可得. 故色卽是實相

也. 智度論四十二卷解. 云何爲色相. 云何

爲識相. 無所有爲色相. 無所有是受想行識

相. 又天主歎須菩提所說. 不壞假名而說實

相. 故知假名宛然而卽是實相也. 一切實非

實下第二釋前方便章門. 問前以我無我爲

方便. 今云何以實不實釋之. 又前以我無我

二重爲方便. 非我非無我爲實. 今何以實不

實四句解前方便. 答余聽之累載. 講之積年.

未見符文釋此意者. 今少分識之用簡來哲.

前明我無我爲方便者. 此是對二乘以無我

無實我爲方便. 故明二乘若權若實望菩薩

皆成方便. 非我非無我乃爲眞實. 今此中

論眞實者. 上明諸法實相者心行言語斷.

此明菩薩所悟實相則絶於四句. 實相雖絶

四句之言. 要因四句之言方得悟入實相. 故

以絶四句爲實. 以四句爲方便. 此釋實是契

文旨也. 問何故以四句爲方便. 絶四句爲眞

理耶. 答欲攝一切理敎盡. 夫論敎者不出四

句. 則四句攝一切言敎盡. 夫論至理極乎絶

四. 故以絶四明極理. 雖是一章之論總攝

一切佛法理敎事圓也. 問何故上以我無我

經數:一八二四

經名:中觀論疏卷第八末

頁數:一二七

上	欄

爲方便. 今以實不實爲方便. 答欲示實相是

體體更無二. 故前明實相還牒實相. 以釋實

相. 示方便是用用有多門. 故前示我無我方

便今示實不實方便. 問上何故以我無我爲

方便. 今明實不實方便耶. 答上聲聞人我爲

方便無我爲實. 以法爲方便無法爲眞實. 上

對聲聞明我無我皆方便非我無我爲眞實.

今亦對聲聞有法無法皆方便非法無非法爲

眞實. 是故今明實不實也. 就文爲二. 初三

句正明方便. 第四句總結敎意. 此中四句爲

三根菩薩說. 一切實一切不實化中根人. 喩

如開善義. 生死涅槃皆是世諦虛假. 名爲不

實. 入第一義非生死涅槃. 名之爲實. 第二

句亦實亦不實化下根人. 如莊嚴義. 生死是

虛假故不實. 涅槃非虛假故實. 第三非實非

不實爲上根菩薩明生死涅槃未曾是實亦未

曾不實. 此部得是今龍樹所學意. 若三句遣

病次第. 下根人云. 生死不實涅槃是實. 中

根人云. 此生死涅槃一切不實. 非生死非涅

槃一切實也. 上根人云. 非箇非生死非涅槃

之實. 亦非生死涅槃之不實也. 又第一句是

一說部義. 謂生死涅槃皆是虛假故言一說.

第二句是出世說部義. 生死世間法從不眞

實因緣. 故名爲實. 又將此文望今攝大乘

等學者備此二門. 分別依他二性非是名不

實. 分別無相依他無生名眞實性. 則同下

根人義. 若以三性爲不實. 三無性理稱爲

眞實. 是中根人義. 彼不說非三性三無性

故無上根人義也. 天親之意乃當有之. 而學

中	欄

人不稟龍樹之風致闕此玄宗一句也. 是名

諸佛法者第二結四句敎意. 若因此四門悟

入絶四之理. 此則四種名爲佛法. 亦四種

爲門. 若守其四句不能因四悟無四各執作

解者. 則此四句非是佛法. 亦不名門. 以其

不能通入理故. 若爾龍樹之風四論學者此

之四句□是今時方便巧用. 舊義但得方便

用中之一枝. 又不識此一是方便而執權爲

實. 甚可傷哉. 他云. 毘曇見有得道. 成實

見空得道. 今明作空有解□不得道. 因空

有悟實相方能得道. 故下云. 得實相者有三

乘人耳. 問三乘人同解實相何異. 答二乘

隨分見. 菩薩盡其原. 智度論云. 二乘見人

法空. 如毛孔空. 菩薩如十方空. 問經何處有

此三方便文. 答大品如化品云. 爲新發意菩

薩說生滅如化不生不滅不如化. 此下根人

義也. 爲發疑意菩薩說生滅不生滅皆悉如

化. 此中根人義也. 又云. 菩薩不行眞實不

行無眞實法. 上根人義也. 問智度論亦引此

偈解第一義悉檀. 第一義悉檀旣絶四句. 云

何將四句釋第一義悉檀. 答智度論師亦無

好通. 今所明者如前釋之義. 此四句是門.

因此四門入第一義無言之理. 故將四句以

釋於無四. 問何故將四句釋無四. 答四句之

道此不可言. 凡論發言必有四句. 要因四句

之言得顯無言. 如因指得月. 又非但因四句

言得顯無言. 卽須知此四句本來不四. 名四

句絶故. 所詮之理絶言詮理之言常絶. 故天

女呵身子云. 汝乃知解脫無言而未悟言卽

下	欄

解脫. 今亦爾. 非但理絶於四. 卽言亦絶四.

又言旣絶四卽絶四常言. 勿謂絶四之理有

理存焉而不可言. 是故文殊之言常絶. 淨名

之默常言. 在言旣爾. 心行亦然. 所絶之理

絶心卽絶理之心常絶. 須深得此意可用通

方等經. 問今文何故前明中根次辨下根後

辨上根. 答三根實應次第. 但此中論四句次

第不明三根次第也. 問爲三人有二根. 一

人三耶. 答見此二義. 一人三者. 從下入中

中轉爲上也. 自知不隨他第二示得解人相.

前明方便實則是理敎. 今明稟敎悟理故發

生二慧. 問何故明得解人相. 答造論影傍大

乘經. 波若說菩薩所行之法亦明得解人相.

故大品云. 欲瞋癡斷是性相貌. 論解云. 三

毒斷是悟波若人相. 趣智品明行波若人有

五種相. 一於諸法不著. 二不爲六弊所使.

三具行六度. 四不以他語爲堅要. 五聞波若

信樂無厭. 不以他語爲堅要者. 廣爲種種說

法其心不動. 又大品就二種門說波若. 一就

法門說波若. 二就人門說波若. 今亦爾. 上

就法門說實相方便. 今就人門說實相方便.

就三偈開爲二別. 前二偈明得實方便二智

益. 次一偈明得中道大涅槃益. 所以明此二

者. 爲對前聲聞. 聲聞初明生法二空敎. 空稟

敎得空無我智及二涅槃益. 今菩薩亦爾. 前

明絶四之理四句之敎. 稟敎悟理故亦得二

益. 謂權實二智及大涅槃. 權實二智爲因. 大

涅槃爲果. 又權實二智則是德無不圓. 大涅

槃果謂累無不寂. 累無不寂不可爲有. 德無

經數:一八二四

經名:中觀論疏卷第八末

頁數:一二八

上	欄

不圓不可爲無. 旣稟中道疑生正觀也. 又前

明二智則菩提果. 後明大涅槃謂果果也. 不

開聲聞菩薩兩敎又大小二人益者□失此文

意也. 自知不隨他者. 天魔外道雖有形聲兩

亂不能干之. 華嚴云. 有所聞法卽自開解不

由他悟. 寂滅無戱論者. 無生死可捨無涅槃

可取. 故名寂滅. 離愛見二種戱論名無戱論.

無異無分別者. 旣無二種戱論. 則知法無有

無之異心無有無分別. 以心無有無分別故

無心於內. 法無有無異相故無數於外. 彼此

已寂滅. 浩然大均名爲實相. 若法從緣生下

第二明得方便慧益. 上了生滅無生滅. 今悟

無生滅生滅. 卽是世諦. 世諦雖有萬化不同.

因果是立信之根諸法之本. 故偏說之. 上半

明因緣因果不一不異. 如捲指不同不可言

一. 更無兩體不可言異. 故云若法從緣生不

卽不異因. 卽破僧□衛世一異兩部. 亦除

上座大衆一異二宗. 下半明因緣因果離於

斷常. 因果一卽是常. 異卽是斷. 此中言

實相者蓋是世諦之實. 以俗旣稱諦故名爲

實. 異上實也. 又能如此解因果不常不斷

不一不異名之爲實. 若異此者卽名虛妄.

不一亦不異下第二明得涅槃果益. 上半法

說. 此明不一不異異上不一不異. 上不一

不異就世諦因果明不一不異. 今明中道涅

槃不一不異不常不斷. 不見六道生死之異.

亦不見涅槃滅六道爲一. 不一故不常. 不異

故不斷. 下半擧譬說. 明涅槃如天甘露. 世

間得甘露故無老病死. 實相涅槃是眞甘露

中	欄

味. 服此味者累無不寂德無不圓. 若佛不出

世下. 自上已來明聲聞菩薩二敎兩益. 今此

一章辨緣覺得益. 所以但明得益不辨敎者.

以緣覺自然悟道不稟於敎故也. 聲聞菩薩

旣同稟敎則一類說之. 今不稟敎故在後別

說. 問何故明緣覺得益耶. 答今爲顯此論破

邪申明實相之意. 此論所以破邪顯實相者.

三乘人皆得益故. 又是勸信義. 不信此論破

邪顯正者. 非但不得大乘之益. 亦失小乘之

利也. 上半明出世時節. 前佛已去後佛未興.

□支之人於中出世. 華嚴云. 菩薩將欲下生

前. 以道眼觀大千界. 有□支佛放光照之.

若覺知者卽取滅度. 不覺知者徒著他方. 與

此文同也. 問其人何故不値佛耶. 答其恥聲

聞從師憚佛道長遠. 二盈之間故出無佛世.

問□支旣不値師. 於何時中□小入大. 答法

華玄義已具辨之. 今略論四句. 一者緣覺果

人旣不値佛. 於三界外聞法華經□三入一.

二者緣覺因人及聲聞三果於三界內聞法華

經□小入大. 三者羅漢之人若値佛聞法華

經界內入道. 若不値佛生三界外聞法華經

方受一乘. 四者增上慢二乘保小拒大. 於界

內外幷不入一乘. 問劫初劫後緣覺何時出

世. 答雜心云. 劫初轉輪王. 劫末佛興世. 二

時間□支佛也. 問□支有幾種. 答略有五種.

一本乘□支. 謂百劫修行乃至極疾四世成

道. 二者退菩提心□支. 智度論云. 菩薩若

證四諦成□支佛. 三聲聞□支. 如初果人. 第

七生中若不値佛法成小□支. 不及身子. 問

下	欄

此人爲在家爲出家. 答俱舍論云. 往外道

法中出家著木皮袈裟也. 又云. 往山林中淨

居天等施其法服. 四者有犀角喩□支. 獨自

出世則大□支也. 五者有部行□支. 亦有部

黨眷屬. 問□支亦有多人共出世不. 答經云.

五百□支一時出世. 別有因緣不具述. 諸義

委曲如法華玄章以論之也. 長行釋聲聞菩

薩緣覺卽爲三別. 釋聲聞敎中又二. 前釋二

無我敎. 修習八聖道下次釋得益. 釋二無我

卽二. 釋人無我爲三. 初雙牒二我. 次雙破

二我. 後結無二我. 若五陰是神者第二雙破

二我. 卽爲二別. 破卽陰我爲四. 初正釋. 如偈

中下第二引偈證. 何以故下第三解釋. 解釋

中又二. 前以生滅二相驗五陰法體是無常.

如五陰無常下第二明生滅二相亦是無常.

所以明二相無常者凡有二義. 一者欲顯五

陰能相所相皆是無常. 神與五陰一故神亦

無常. 二者欲破異部. 如毘婆□提明生 滅相

是常. 曇摩□明滅相是常. 故今明生滅二相

亦是無常. 神若是五陰下第四總結. 若離五

陰下第二破離陰我. 亦開爲四. 初正破. 如

偈中說下第二引偈證. 而離五陰下第三解

釋. 就此文凡有五破. 第一責相破. 若謂神

如虛空下第二取意破. 前心神相不可得. 外

云. 神如虛空無有相貌. 故無相有神. 是故今

破虛空. 若謂以信故下第三破外人以信故

證神. 前責相破有法中無神. 次取意破虛空

法無神. 卽是顚倒品云. 我法有以無. 是事

終不成. 外云. 雖復空有心神不得. 而終信

經數:一八二四

經名:中觀論疏卷第八末

頁數:一二九

上	欄

有神. 故今破其信. 就文爲四. 初牒外義. 是事

不然下第二總非. 何以故下第三釋非. 就文

又二. 初列四信. 是神於一切信中下第二釋

四信無神. 現事中亦無下釋第一現事可信.

旣是現事中無. 不須解釋. 比知中亦無下釋

第二比知中無神. 又開二別. 初略明比知中

無神. 若有三種比知下第 二廣明比知中無

神. 卽開三別. 初列三種比知. 如本下第二

釋三種比知. 第二釋中初借人日譬示比之

相貌. 如是苦樂下外人正擧共相比知證有

神. 如見人民依王下引類也. 是事皆不然下

第三釋比知中無神. 但釋第三共相比知中

無神不釋餘二比也. 問此中破共相比知與

百論何異. 答百論許其將人比日. 不許將人

民依王苦樂覺知亦依神. 今文直破. 先明人

與去法合. 後見人卽知去. 此事許之. 無有

先見神與知合後見知卽有神. 此破之也. 聖

人所說中亦無下釋第四信無神. 略不釋第

三譬喩中無神也. 是故於四信等下第四總

結四信無神. 復次破根品中下五破中第四

指前破. 又眼見粗法下第五擧肉破. 是故知

無我下是破離陰我中第四結無我. 此文兩

屬. 一者結前離陰中無我. 二者總結卽離二

種俱無有我. 欲發起法無我故前結人無我.

因有我故下釋第二法無我. 修習八聖道分

下釋第二稟二無我敎後得益. 得益中本開

二別. 一明得二無我智益. 二明得兩涅槃益.

今此二則爲二別. 二無我益中爲二. 前正明

得無我智. 次歎法美人. 今前釋初也. 小乘

中	欄

無我在於見諦. 八聖道亦在見諦. 故今云修

習八聖道滅我我所得無我智. 大乘人無我

在十住. 出攝論也. 又無我我所者於第一義

中亦不可得者. 前明世諦中無有我我所. 今

明第一義中亦無有我我所. 故三法印云一

切法無我得無我無我所者釋第二稱歎門.

前釋上半歎法. 凡夫人下釋下半美人. 初擧

凡夫不能見. 次歎聖人能見. 內外我我所下

釋第二得二涅槃益. 前釋無餘. 問曰下釋有

餘. 釋有餘中前釋上半. 是諸煩惱下釋前偈

下半. 實相法如是下此文結前生後. 結前聲

聞法生後菩薩法. 諸佛以一切智下釋第二

菩薩法. 就釋菩薩法爲二. 前明菩薩理敎. 次

明得益. 今釋此二也. 釋理敎爲二. 前釋標

二章門. 次解釋章門. 釋標章門前釋上半爲

二. 初明佛內智察緣. 種種爲說下第二明赴

緣說敎. 初又開三. 謂標釋結. 總明說我無

我. 若心未熟者下第二別釋我無我. 初明爲

聖凡二人說有我. 又有布施下次爲凡聖兩

人說無我. 生時空生者. 此明不從我生. 故云

空生. 非是明法空也. 問爲凡說我無我於凡

有益. 爲聖說我無我於聖何利. 答爲令聖傳

法利人. 如爲阿難令我如是我聞. 如爲聖人

令傳無我敎也. 是故偈中說下第三總結. 若

於眞實中下釋第二眞實章門. 又開四別. 一

正釋. 問曰下第二小乘人問. 毘曇人云. 無我

是實. 世俗假名故說有我. 成應亦然. 故云

世諦中有我第一義無我. 是名正見. 世諦無

我第一義有我. 是名邪見. 有所得大乘人執

下	欄

二無我謂是實. 亦同此問. 故有所得大終得

小乘. 今旣云若於實相中不說我非我相. 故

知無我未爲極. 答曰下第三破小乘人執. 如

波若中說下第三引大乘爲證. 問曰下此解

第二釋章門偈. 前釋實相章門. 次釋方便

章門. 釋實相章門中前釋上半法說. 次釋下

半譬說. 初有二問答爲二. 前一問答生起上

半偈來意. 次一問答料簡心行滅義. 問中易

解. 答曰下有三義明聖心然滅. 一者涅槃名

滅. 滅聖心向涅槃故亦名爲滅. 第二引例通.

初擧空定. 次擧滅定. 空定爲心空. 滅定辨

心滅. 又亦終歸涅槃下第三義. 卽是法華經

終歸於空. 故聖心亦滅. 問此是何等聖心.

答有爲無漏小乘聖心亦滅也. 諸法實相者

下釋下半譬說. 初正釋. 次問答料簡. 易見也.

問曰若佛不說我非我下釋第二方便章門.

就中爲二. 初一問答釋前三句. 次一問答釋

第四句. 初問生起來意. 問意云. 實相旣絶

言. 云何令人知於實相. 答中爲三. 初總生起

四句之意. 次列四句章門. 三解釋四句. 總

生起來意有二種. 一者明佛有無量方便. 二

者諸法無決定相. 爲此因緣可得說於四句.

爲衆生故下第二列四章門. 一切實者下第

三釋四章門. 前釋一切實一切不實章門卽

爲二別也. 一切實不實者下釋第三句. 衆

生有三品者. 問何故不命初卽爲三根開於

四句. 至第三句方辨三根耶. 答今欲依偈

四句次第故次第而釋. 但第三句與前二句

相違故以三根1而解釋之明不相違. 卽是各

經數:一八二四

經名:中觀論疏卷第八末

頁數:一三○

上	欄

各爲人悉檀. 若據敎門應是相違. 以爲人不

同故不相違也. 卽此一半偈具四悉檀. 爲三

根不同卽各各. 治三根病爲對治. 此四句是

世諦卽世界悉檀. 因四悟不四謂第一義. 四

悉檀通十二部經八萬法藏. 今一半偈亦爾.

非實非不實者釋第四句. 問曰下釋偈中第

四句是名諸佛法也. 問曰知佛下此釋第二

章菩薩得益. 就文爲二. 前釋得二智益. 後

釋得斷益. 初又二. 前問次答. 問中又二. 一者

領前四句之法. 又得實相者云何第二門. 後

問中爲二. 初問得解人相. 又實相云何問人

內證之法. 卽發起偈二文. 故生此二問. 答

曰下答其二問卽爲二別. 答第一問釋偈自

知不隨他一句. 此中無法可取下釋偈下三

句. 答第二問. 凡釋三義. 初釋寂滅. 寂滅

相故下釋不戱論句. 二戱論無故下釋無異

無分別下兩句也. 問曰下釋得方便智益. 前

問次答. 問中作斷常二問. 欲發起後不斷

不常也. 答中文二. 一指前用第一義門答.

第一義中無有斷常. 得實相者下第二就世

諦門答. 一切答中不出二諦. 又顯二諦□離

斷常俱是中道. 答文正釋偈本. 問曰若如

是解下第二釋得涅槃益. 前問次答. 答中前

釋上半法說. 得常樂涅槃者. 問前以明涅槃.

今何故復說. 答前是小乘餘無餘涅槃. 今是

菩薩大般涅槃常樂我淨. 若不作聲聞菩薩

兩敎分此文者則成煩重. 故後代講者宜須

依之. 是故說下釋下半喩說涅槃. 佛說實

相有三種下釋第三段明緣覺得益. 就文爲

中	欄

二. 一總標三種. 若得諸實法相下第二別釋

三種次第來意. 卽是偈中三章. 初釋第一聲

聞法. 若生大悲釋上第二菩薩法. 若佛不出

世釋第三緣覺法益. 是靑目自開偈爲三也.

問三根俱入實相云何異. 答二乘隨分. 菩薩

盡原也

時品第十九

所以有此品來者. 二十一品開爲三章. 第一

十七品破洗迷情顯中道實相. 第二法品迷

執旣破實相旣顯. 故有三乘得益. 從此已後

第三重破迷情重明實相. 使未悟之徒因而

得曉. 已解之者觀行增明. 故有此一章也. 二

者諸佛菩薩說經造論凡有三門. 一者正說

門. 二者稱歎門. 三者稱歎竟更復說之. 上

二門已意. 聽者旣聞稱歎則悅耳. 會心樂欲

聞說. 是故論主重復說也. 問何故次法品後

而破時耶. 答上旣觀法. 今次觀時. 時法相對.

二者論初已來雖處處觀法. 而別立一章名

觀法品. 雖品品破時. 今亦別立一品以□時

也. 三者法品末最後偈云. 前佛已去後佛未

興. □支之人因而出世. 旣有三時惑者便執.

是以破也. 問兩品觀門何異. 答法品名就因

成門明三乘觀行. 故初心五陰與假人一異

不呵得爲聲聞觀. 若不見我非我爲大乘觀

也. 今此品正就相待門以明實相. 心三世之

時一異等法相待不可得卽顯實相. 故三乘

人見實相卽便得道也. 問若無三世及三乘

人. 上品何故說有耶. 答說不三三欲令衆生

悟不三三. 而執著便作三故三解. 是以破之.

下	欄

又上明不三三. 今明三不三. 互相成也. 所

言時者外道有二師. 一云. 時體常. 但爲萬物

作於了因. 不生諸法故非生因. 次云. 別有

時體. 是無常法. 能爲萬化作生殺因. 故偈云.

時來衆生就. 時去則□促. 是故時爲因. 佛法.

中亦有二師. 一者譬喩部云. 別有時體. 非

色非心. 體是常而法是無常. 但法於是時中

行. 如人從房至房. 如物器至器. 婆沙云.

爲止此說明法卽是時法無常時卽無常. 辨

因法假名時離法無別時. 三世之時雖無別

體. 而時中之法則決定不無. 薩婆多部中有

四大師. 立三世不同. 一者相異. 卽是瞿沙

人明九世義. 一世兼有二也. 如一人著靑白

黑三色衣. 一色爲正二色爲傍. 如未來有

三世. 一爲正未來. 傍有過去現在義. 現在等

亦爾. 二者事異. 卽達摩多羅. 只一法爲三世.

一法是有. 而事爲異. 如金未作器名未來.

正作器爲現在. 而金體是有也. 第三時異. 卽

和須蜜. 如法有三世. 迎送正望不同爲三世.

如今日爲現在. 昨日望今日爲未來. 明日望

爲過去. 正現在曾未來當過去. 正過去曾未

來曾現在. 正未來當現在當過去. 第四異異.

卽是佛陀人義. 亦三義爲三世爲十刹那無

定. 如1一刹那爲現在. 餘九爲未來. 未有過

去. 第二刹那爲現在. 第一爲過去. 八爲未來.

如是第十爲現在. 九爲過去. 無未來時. 今謂

爲大亂三世. 今總心此時不可得. 故云破時

品.  品開爲二. 一立二破. 立中爲二. 初立有

時. 上中下一異等次立有法. 問上品未明三